作者：杜安世
词牌/韵律：更漏子

paragraphs: 庭远途程。
算万山千水，路入神京。
暖日春郊，绿柳红杏，香迳舞燕流莺。
客馆悄悄闲庭，堪惹旧恨深。
有多少驱驱，蓦岭涉水，枉费身心。
思想厚利高名。
谩惹得忧烦，枉度浮生。
幸有青松，白云深洞，清闲且乐升平。
长是宦游羁思，别离泪满襟。
望江乡踪迹，旧游题书，尚自分明。